CELEX: 62008CN0481
Language: da
Date: 2008-11-10 00:00:00
Title: Sag C-481/08 P: Appel iværksat den 10. november 2008 af Alcon Inc. til prøvelse af dom afsagt den 10. september 2008 af Retten i Første Instans (Fjerde Afdeling) i sag T-106/07, Alcon Inc. mod KHIM

24.1.2009   
            
            
               DA
            
            
               Den Europæiske Unions Tidende
            
            
               C 19/15
            
         Appel iværksat den 10. november 2008 af Alcon Inc. til prøvelse af dom afsagt den 10. september 2008 af Retten i Første Instans (Fjerde Afdeling) i sag T-106/07, Alcon Inc. mod KHIM
   (Sag C-481/08 P)
   (2009/C 19/26)
   Processprog: engelsk
   Parter
   
      Appellant: Alcon Inc. (ved Rechtsanwalt M. Graf)
   
      De andre parter i appelsagen: Kontoret for Harmonisering i det Indre Marked (Varemærker og Design) og *Acri.Tec AG Gesellschaft für ophthalmologische Produkte
   Appellanternes påstande
   Appellanten har nedlagt følgende påstande:
   
               —
            
            
               Den appellerede dom ophæves og den anfægtede beslutning annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         Anbringender og væsentligste argumenter
   Appellanten har nedlagt påstand om ophævelse af den appellerede dom med følgende begrundelse:
   
               —
            
            
               Urigtig gengivelse af sagens faktiske omstændigheder og beviserne, idet de relevante forbrugere er almindelige forbrugere. Dette er et retligt spørgsmål, som skal afgøres af Domstolen, selv om anbringendet først er gjort gældende under retsmødet, jf. »Giv mig fakta, jeg giver dig jus«.
            
         
               —
            
            
               Artikel 8, stk. 1, litra b), i forordning (EF) nr. 40/94 (1) er anvendt og fortolket fejlagtigt, og sagens faktiske omstændigheder og beviserne er urigtigt gengivet, da der tilsyneladende kun er taget hensyn til den engelske og ikke den franske udtale af varemærkerne »BioVisc« og »DUOVISC«.
            
         
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).